Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 1259

b) A Szerződő Fél írásban konzultációt kérhet bármely Szerződő Féltől a másik Szerződő Fél olyan hatályban lévő intézkedésével kapcsolatban, amely véleménye szerint érzékelhetően befolyásolhatja az 5. vagy a 29. Cikk szerint a kereskedelemre alkalmazandó rendelkezések betartását. A konzultációt kérő Szerződő Félnek a lehető legpontosabban meg kell jelölnie a panasz tárgyát alkotó intézkedést, továbbá az 5. vagy 29. Cikk és a GATT, valamint Csatolt Okmányainak azon rendelkezéseit, amelyeket relevánsnak tekint. A jelen bekezdés alkalmazásával benyújtott konzultációra irányuló kérelmeket bejelentik a Titkárságnak, amely időszakonként tájékoztatja a Szerződő Feleket a folyamatban lévő és bejelentett konzultációkról.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes